Nem tudsz elmenni szex közben? Mondd el a párodnak!
Hogyan mondd el a párodnak, ha nem tudsz a csúcsra jutni?
Szerelem, Szex2017. november 22.
Olvasd el ezt is! 3 jel, hogy gyerekes a kapcsolatod a pároddal
3 jel, hogy gyerekes a kapcsolatod a pároddal
Elkeserítő a helyzet a női orgazmussal kapcsolatban. Egy amerikai szaklapban megjelent kutatás szerint a nők mindössze 65 százaléka képes elélvezni szex közben. Ebből az következik, hogy vannak olyan nők is, akik egész életükben nem tapasztalják meg ezt az érzést.
Elisabeth Lloyd biológiaprofesszor is végzett egy kutatást e témában, s az derült ki, hogy a megkérdezett nők 11 százaléka sosem ment el. És az is hozzátartozik az igazsághoz, hogy sokan szégyellik elmondani a párjuknak ezt, mert egyszerűen attól tartanak, hogy a férfiakat sértik meg – sokan pedig úgy gondolják, erre az a legjobb megoldás, ha színlelnek.
Vanessa Marin szexológus szerint érdemes lenne kiállnod magadért és megosztanod a pároddal a problémádat. Javaslata szerint érdemes közvetlenül szex előtt lerántanod a leplet a titkodról – ehhez kell egy kis bátorság, de megfelelően tálalva nem lehet belőle probléma.
“Ha például elmondod a párodnak, hogy ritkán tudsz a csúcsra jutni, tedd hozzá, hogy nem feltétlenül kell minden aktusnak a csúccsal végződnie, viszont szeretnéd megkérni, hogy kísérletezzetek különféle módszerekkel”
Sokat segít az is, ha minél jobban próbálsz ellazulni és csak az aktuális érzésekre koncentrálsz – közben jelezheted a párodnak, hogy mi az, ami tetszik és mi kevésbé.
Ha komoly kapcsolatban élsz, mindenképpen jelezd a párodnak, hogy nem azért színleltél az ágyban, mert bántani akartad, épp ellenkezőleg: nem szeretted volna, ha rosszul érezné magát.
A szakértő arra is felhívta a figyelmet, hogy mindenképp ismerd meg a saját testedet és ne érezd rosszul magad, ha önkielégítést végzel, hiszen muszáj, hogy felfedezd, mi a jó neked. Ennek számtalan előnye van, például jobban alszol tőle, csökken a stressz szintje a szervezetedben, és még a menstruációs fájdalmakat is enyhítheted vele!